《忆旧游 感怀思倩倩表妹》
明代·沈宜修

叹无边景色，绿遍垂杨，红褪蔷薇。寂寂湘帘晚，是东风过尽，燕薇还飞。

画栏几曲慵倚，清露半烟肥。怅旧恨惊心，闲愁蹙黛，带减罗衣。

云迷。望何处，有宝镜银奁，筝雁依依。想杏花梢下，把红桃玉笛，风月初吹。

故人别后深怨，螺冷绛仙眉。更粉蝶双翻，阶前懒自纤履移。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。